S-1543/2020

Mál þetta, sem dómtekið var 15. desember sl., var höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 3. mars 2020, á hendur:

„ Í-kk-þgf E-kk-þgf K-kk-þgf, kt. [...], [...], Reykjavík, fyrir eftirtalin brot framin á árinu 2019 á höfuðborgarsvæðinu, nema annað sé tekið fram:

1. Fyrir umferða- og fíkniefnalagbrot, með því að hafa laugardaginn 19. janúar ekið bifreiðinni [...] undir áhrifum ávana- og fíkniefna, og slævandi lyfja óhæfur til að stjórna henni örugglega (í blóði mældist amfetamín 270 ng/ml, kókaín 50 ng/ml, metaamfetamín 95 ng/ml, díazepam 125 ng/ml, og nordíazepam 88 ng/ml) og sviptur ökurétti, vestur Laugaveg í Reykjavík á móts við bensínstöð Orkunnar, þar sem lögregla stöðvaði aksturinn og jafnframt á sama tíma haft í vörslum sínum 1,42 gaf amfetamíni, 1,68 gaf kókaíni og 3,04 gaf maríhúana sem lögregla fann eftir leit á ákærða á lögreglustöðinni að Hverfisgötu.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019 og 2., sbr. 5. og 6. gr. laga um ávana- fíkniefna nr. 65/1974, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni, sbr. reglugerð nr. 808/2018.

2. Fyrir fíkniefnalagabrot, með því að hafa mánudaginn 18. febrúar í bifreið sinni [...]að Laugavegi við Nóatún haft í vörslum sínum 0,05 gaf MDMA, sem var framvísað til lögreglu.

Telst þetta varða við 2., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni, sbr. reglugerð nr. 808/2018..

3. Fyrir umferða lag brot, með því að hafa aðfaranótt sunnudagsins 2. mars ekið bifreiðinni [...], undir áhrifum ávana- og fíkniefna, og slævandi lyfja óhæfur til að stjórna henni örugglega (í blóði mældist amfetamín 515 ng/ml, kókaín 75 ng/ml, metamafetamín 300 ng/ml, og alprazólam 34 ng/ml) og sviptur ökurétti, vestur gömlu Hringbraut í Reykjavík, að Njarðargötu og Sóleyjargötu, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

4. Fyrir umferða lag brot, með því að hafa að kvöldi 2. apríl ekið bifreiðinni [...], undir áhrifum ávana- og fíkniefna, óhæfur til að stjórna henni örugglega (í blóði mældist amfetamín 35 ng/ml, metamafetamín 280 ng/ml og kókaín 30 ng/ml) og sviptur ökurétti, austur Suðurhóla í Reykjavík, að bifreiðastæði við Suðurhóla nr. [...], þar sem akstri lauk og lögregla hafði afskipti af ákærða.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

5. Fyrir umferða lag brot, með því að hafa fimmtudaginn 11. apríl ekið bifreiðinni [...], undir áhrifum ávana- og fíkniefna, óhæfur til að stjórna henni örugglega (í blóði mældist amfetamín 540 ng/ml) og sviptur ökurétti, suður Digranesveg í Kópavogi, við Bröttubrekku, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

6. Fyrir umferða lag brot, með því að hafa þriðjudaginn 23. apríl ekið bifreiðinni [...], sviptur ökurétti, suður Hafnarfjarðaveg í Kópavogi, á vegarkafla við Hamraborg, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Fyrir fíkniefnalagabrot, með því að hafa laugardaginn 4. maí í Flugstöð Leifs Eiríkssonar, Reykjanesbæ, haft í vörslum sínum 2 stk. LSD töflur, sem tollverðir fundu i farangri ákærða.

Telst þetta varða við 2., sbr. 5. og 6. gr. laga um ávana- og fíkniefni nr. 65/197 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni, sbr. reglugerð nr. 808/2018.4.

8. Fyrir umferða lag brot, með því að hafa föstudaginn 10. maí ekið bifreiðinni [...], undir áhrifum ávana- og fíkniefna og slævandi lyfja, óhæfur til að stjórna henni örugglega (í blóði mældist amfetamín 30 ng/ml, metamfetamín 165 ng/ml, díazepam 105 ng/ml og nordíazepam 130 ng/ml) og sviptur ökurétti, vestur Borgartún í Reykjavík við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á 3,04 gaf maríhúana- kannabis, 1,42 gaf amfetamíni 1,68 gaf kókaíni, 0,05 g MDMA og 2 töflur af LSD, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.“

Seinni ákæran er gefin út á hendur ákærða 3. nóvember 2020 af lögreglustjóranum á höfuðborgarsvæðinu: fyrir fíkniefnalagbrot, með því að hafa laugardaginn 28. desember 2019, í bifreiðinni [...], við Borgartún nr. [...]í Reykjavík haft í vörslum sínum í sölu- og dreifingarskyni, 9,20 gaf amfetamíni, 0,14 gaf metamfetamín og 0,27 gaf maríhúana sem lögregla fann eftir leit á ákærða, jafnframt lagði lögregla hald á kr. 15.000,- eftir leit á ákærða.

Telst brot þetta varða 2., sbr. 5. og 6. gr. laga um ávana- fíkniefna nr. 65/1974, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 9,20 gaf amfetamíni, 0,27 g maríhúana, og 0,14 gaf metamfetamíni, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001. Þá er krafist upptöku á kr. 15.000,- sbr. 69. gr almennra hegningarlaga nr. 19/1940.

Málin voru sameinuð.

Farið var með mál þetta samkvæmt 164. gr. laga nr. 88/2008, um meðferð sakamála, og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í [...]. Samkvæmt framlögðu sakavottorði, dagsettu 2 6. maí 2020, á ákærði að baki langan sakarferil sem nær aftur til ársins 2004. Ákærða hefur samkvæmt fyrirliggjandi vottorði tólf sinnum áður verið gerð refsing fyrir ýmis hegningarlagabrot og umferðar- og fíkniefnalagabrot, líkt og um ræðir í máli þessu. Það sem helst skiptir máli við ákvörðun refsingar í málinu er dómur frá 29. september 2004 þar sem ákærða var gert að sæta fangelsi í tvo mánuði fyrir brot gegn lögum um ávana- og fíkniefni. Þá var ákærða gert að greiða sekt fyrir sömu sakargiftir með lögreglustjórasáttum 20. október 2004 og 22. janúar 2007. Með dómi 2. júlí 2008 var ákærða gert að greiða sekt fyrir akstur undir áhrifum áfengisog hann jafnframt sviptur örkuréttindumí 18 mánuði frá 14. nóvember 2006. Þá var ákærða gert að greiða sekt með lögreglustjórasátt 8. september 2010 fyrir ölvunarakstur og fyrir akstur án þess að hafa ökuskírteini meðferðis. Var ákærði sviptur ökurétti í 24 mánuði frá 21. júní 2010. Með lögreglustjórasáttum 21. desember 2010 og 17. maí 2011 var ákærða gert að greiða sekt fyrir brot gegn lögum um ávana- og fíkniefni. Með dómi 1. nóvember 2012 var ákærða gert að sæta fangelsi í 45 daga fyrir meðal annars akstur undir áhrifum ávana- og fíkniefna og fyrir akstur án ökuréttinda. Var ákærði sviptur ökurétti ævilangt frá 11. mars 2013. Ákærða var veitt reynslulausn 18. apríl 2012 í tvö ár af eftirstöðvum refsingar, 240 dagar. Með dómi 16. ágúst 2013 var ákærða gert að sæta fangelsi í 10 mánuði fyrir akstur sviptur ökurétti og akstur undir áhrifum ávana- og fíkniefna. Var ævilöng ökuréttarsvipting áréttuð. Með dóminum var fyrrgreind reynslulausn sem ákærða var veitt 18. apríl 2012 dæmd uppog ákærða gerð refsing í einu lagi. Þann 14. nóvember 2014 var ákærða veitt náðun af eftirstöðvum refsingar, 345 dagar, skilorðsbundið í 3 ár. Nú síðast var á kærða gert að greiða sekt með dómi 30. október 2017, fyrir vörslur ávana- og fíkniefna.

Við mat á því hvort þau brot sem ákærði er nú sakfelldur fyrir séu ítrekuð í skilningi 71. gr. almennra hegningarlaga nr. 19/1940 kemur til skoðunar 3. mgr. ákvæðisins. Þar kemur fram að ítrekunaráhrif falla niður, ef liðið hafa 5 ár frá því að sökunautur hefur tekið út fyrri refsinguna, eða frá því að hún hefur fallið niður eða verið gefin upp, þangað til hann fremur síðara brotið. Hafi fyrri refsingin verið sektir, telst fresturinn þó frá þeim degi, er fullnaðardómur var upp kveðinn eða gengist var undir sektargreiðslu.

Að mati dómsins byrjaði framangreindur fimm ára frestur að líða þann 14. nóvember 2014, þegar ákærða var veitt náðun af refsingu fyrri dóma þar sem m. a. var sakfellt fyrir umferðarlagabrot. Ítrekunaráhrif þeirra brota voru ekki fallin niður þegar ákærði framdi þau umferðarlagabrot sem hann er nú sakfelldur fyrir í skilningi 3. mgr. 71. gr. almennra hegningarlaga nr. 19/1940. Hefur ákærði því gerst sekur um ítrekað brot gegn umferðarlögum nr. 77/2019 og verður refsing hans ákvörðuð í samræmi við það.

Samkvæmt framangreindu verður við ákvörðun refsingar vegna máls þessa við það miðað að ákærða sé nú í fimmta sinn gerð refsing fyrir akstur undir áhrifum ávana- og fíkniefna og í annað sinn fyrir akstur sviptur ökurétti, innan ítrekunar tíma í skilningi 71. gr. almennra hegningarlaga nr. 19/1940, en við tímamark ítrekunar er miðað við 14. nóvember 2014 þegar ákærða var veitt náðun á eftirstöðvun refsingar, sbr. 3. mgr. 71. gr. laga nr. 19/1940, sbr. framangreint.

Við mat á ákvörðun refsingar er litið til þess að ákærði hefur skýlaust játað sök fyrir dómi og verður það metið honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir ítrekuð umferðarlagabrot auk þess að vera sakfelldur fyrir sölu- og dreifingu fíkniefna.

Með hliðsjón af framangreindu, sakarefni málsins, dómvenju, játningar ákærða og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 9 mánuði.

Með vísan til lagaákvæða í ákæru er á réttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 3,04 grömm af maríh úana- kannabis, 10,62 grömm af amfetamíni, 1,68 grömm af kókaíni, 0,05 grömm af MDMA, 2 töflur af LSD, 0,27 grömm af maríúhana, 0,14 grömm af metamfetamíni og 15.000 krónur í reiðufé, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 329.840 krónur, að meðtöldum virðisaukaskatti, og 865.371 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir E-kk-þf L-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf Ö-kk-nf K-kk-nf, sæti fangelsi í 9 mánuði.

Á réttuð er ævilöng svipting ökuréttar ákærða.

Ákærði sæti upptöku á 3,04 grömmum af maríh úana- kannabis, 10,62 grömmum af amfetamíni, 1,68 grömmum af kókaíni, 0,05 grömmum af MDMA, 2 töflum af LSD, 0,27 grömmum af maríúhana, 0,14 grömmum af metamfetamíni og 15.000 krónum í reiðufé.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 329.840 krónur og 865.371 krónur í annan sakarkostnað.

S-kk-nf G-kk-nf